
L E G E

privind modificarea şi completarea articolului 24 din Legea nr.1164-XIII din 24 aprilie 1997 pentru punerea în aplicare 

a titlurilor I şi  II ale Codului  fiscal

 

Parlamentul adoptă prezenta lege organică.

Articol  unic. –  Articolul 24 din Legea nr.1164-XIII din 24 aprilie 1997 pentru punerea în aplicare a titlurilor I şi  II ale Codului  fiscal (republicată în Monitorul Oficial al Republicii Moldova, 2005, ediţie specială) se modifică  şi  se completează  după cum urmează:

după alineatul (22) se introduce un nou alineat (23), avînd următorul  cuprins:

"(23) Veniturile obţinute în anul  2005 de persoanele fizice de la vînzarea terenurilor agricole către Agenţia Relaţii Funciare şi Cadastru  în scopul  transmiterii  acestora Întreprinderii de Stat "Calea Ferată  din Moldova",  pentru restabilirea  tronsonului  Revaca-Căinari,  se scutesc de impozitul  pe venit,  fără  restituirea impozitului  reţinut la sursa de plată."

alineatul (23) devine alineatul  (24). 

PREŞEDINTELE  PARLAMENTULUI  

MARIAN  LUPU

Chişinău, 12 mai  2005.

